

**NAVODILA ZA DELO**

⦁ Ogled animiranega filma MALI PRINC.  
⦁ Ocena filma (zapis besedila).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na povezavi, ki se nahaja **na 7. prosojnici PP-predstavitvi**, si boš ogledal/-a animirano domišljijsko pustolovščino Mali princ.

Pred ogledom filma preberi splošne podatke in zanimivosti o filmu (PP-predstavitev: od 2. do 5. prosojnice). Ogledu filma sta namenjeni 2 uri, **v 3. uri pa boš zapisal/-a oceno filma in jo oddal/-a svoji učiteljici slovenščine**.

**OCENA FILMA MALI PRINC**

V **uvodu** na kratko predstavi podatke o filmu (literarna predloga/knjiga, žanr/vrsta filma, režija, režija, scenarij, slovenska sinhronizacija[[1]](#footnote-1) ipd.).

V **jedru** povzemi zgodbo filma (približno 15 povedi). Kaj te je filmu najbolj pritegnilo (zgodba, sporočilo, preplet realnega in domišljijskega sveta, humorni prizori, animacija[[2]](#footnote-2) …)? Utemelji svoje razmišljanje. Obstaja v filmu kaj, kar te je razočaralo, razžalostilo, zmotilo? Letalec in Mali princ sta polna modrosti, ki jo prenašata na Malo deklico. Zapiši eno modro misel, ki ti je ostala v spominu. Na kratko jo razloži.

V **zaključku** zapiši, za koga se ti zdi film primeren in zakaj. Dodaj še splošno oceno o filmu in jo utemelji.

Besedilu, ki si ga napisal/-a, daj zanimiv, izviren naslov.

1. Sinhronizirati – nadomestiti izvirni jezik filma s katerim drugim jezikom (s slovenščino v tem filmu). [↑](#footnote-ref-1)
2. Animacija – navidezno oživljanje lutk, predmetov, risanih figur s premikanjem, gibanjem le-teh. [↑](#footnote-ref-2)